CELEX: 62018TN0625
Language: sk
Date: 2018-10-10 00:00:00
Title: Vec T-625/18: Žaloba podaná 10. októbra 2018 – FT/ESMA

14.1.2019   
            
            
               SK
            
            
               Úradný vestník Európskej únie
            
            
               C 16/46
            
         
      Žaloba podaná 10. októbra 2018 – FT/ESMA
      (Vec T-625/18)
      (2019/C 16/57)
      Jazyk konania: angličtina
      
         Účastníci konania
      
      
         Žalobca: FT (v zastúpení: S. Pappas, advokát)
      
         Žalovaný: Európsky orgán pre cenné papiere a trhy (ESMA)
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie ESMA41-137-1154 výkonného riaditeľa Európskeho orgánu pre cenné papiere a trhy (ESMA) z 9. augusta 2018, ktorým ESMA žiada o vrátenie sumy 12 000 eur v súvislosti s trovami, ktoré vznikli ESMA vo veci F-39/14,
               
            
                  —
               
               
                  zrušil súvisiace oznámenie o dlhu č. 4440180170 z 10. augusta 2018, ktoré vydal ESMA,
               
            
                  —
               
               
                  určil že ESMA znáša svoje vlastné trovy konania a je povinný nahradiť trovy žalobcu v tomto konaní.
               
            
         Dôvody a hlavné tvrdenia
      
      Na podporu svojej žaloby, žalobca uvádza tri žalobné dôvody.
      
                  1.
               
               
                  Prvý žalobný dôvod je založený na porušení článku 98 nariadenia o rozpočtových pravidlách (1), článku 60 nariadenia o rozpočtových pravidlách ESMA (2), článku 170 Rokovacieho poriadku Všeobecného súdu, ako aj zásady rovnosti zbraní účastníkov konania, lebo suma, ktorú žalobca údajne dlhuje a je stanovená v napadnutých aktoch, nebola určená v súlade s uvedeným článkom 170 Všeobecným súdom.
               
            
                  2.
               
               
                  Druhý žalobný dôvod je založený na tom, že trovy, ktoré žalovaný uvádza, nemožno vymáhať, lebo bola prekročená primeraná lehota na podanie takýchto návrhov.
               
            
                  3.
               
               
                  Tretí žalobný dôvod je založený na tom, že žalovaný zjavne nesprávne vyčíslil dlžnú sumu, ktorú má zaplatiť žalobca, keďže požadovaná suma vo výške 12 000 eur je prehnane vysoká.
               
            
         (1)  Nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (Ú. v. EÚ L 193, 2018, s. 1).
      
         (2)  Rozhodnutie správnej rady o rozpočtových pravidlách Európskeho orgánu pre cenné papiere a trhy ESMA/2014/MB/38.